# นิชิโตเกียว
นิชิโตเกียว  เป็นนครที่ตั้งอยู่ในมหานครโตเกียว ฝั่งโตเกียวตะวันตก ประเทศญี่ปุ่น ก่อตั้งขึ้นเมื่อ 21 มกราคม ค.ศ. 2001  นครนี้มีประชากรประมาณ 206,047 คน และมีความหนาแน่นประชากรที่ 13,000 คนต่อตารางกิโลเมตร นครนี้มีพื้นที่รวม 

 ภูมิศาสตร์ 
นิชิโตเกียวตั้งอยู่ตรงจุดศูนย์กลางของพื้นที่ทางธรณีวิทยาหรือทางภูมิศาสตร์ที่เรียกว่า ที่ราบสูงมูซาชิโนะ มีแม่น้ำหลายสายไหลผ่าน ได้แก่ แม่น้ำชากูจิอิ แม่น้ำชิราโกะ แม่น้ำชิง (ลำน้ำสาขาของแม่น้ำชิราโกะ) และแม่น้ำทามางาวะโจซูอิ นิชิโตเกียวมีความยาวจากตะวันออกไปตะวันตกประมาณ 4.8 กิโลเมตร และจากเหนือไปใต้ 5.6 กิโลเมตร

 ย่าน 
 นครโฮยะเดิม
 ฟูจิ-มาจิ, ฮิบาริงาโอกะ, ฮิบาริงาโอกะคิตะ, ฮิงาชิ-โจ, ฮิงาชิ-ฟูชิมิ, โฮยะ-โจ, อิซูมิ-โจ, คิตะ-มาจิ, นากะ-มาจิ, ซากาเอะ-โจ, ชิโมะ-โฮยะ, ชิง-มาจิ, ซูมิโยชิ-โจ, ยางิซาวะ
 นครทานาชิเดิม
 คิตะฮาระ-โจ, มิโดริ-โจ, มินามิ-โจ, มูโกได-โจ, นิชิฮาระ-โจ, ชิบากูโบะ-โจ, ทานาชิ-โจ, ยาโตะ-โจ

 อาณาเขตติดต่อ 
 มหานครโตเกียว
 เขตเนริมะ (ทางทิศตะวันออก)
 นครโคไดระ (ทางทิศตะวันตก)
 นครโคงาเนอิ (ทางทิศใต้)
 นครมูซาชิโนะ (ทางทิศใต้)
 นครฮิงาชิกูรูเมะ (ทางทิศตะวันตกเฉียงเหนือ)
 จังหวัดไซตามะ
 นครนีซะ (ทางทิศเหนือ)

 ภูมิอากาศ 
นิชิโตเกียวมีสภาพภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน Cfa) โดยมีฤดูร้อนที่อบอุ่นและมีฤดูหนาวที่เย็นสบาย มีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในนิชิโตเกียว คือ 14.5 องศาเซลเซียส ปริมาณน้ำฝนโดยเฉลี่ยรายปีคือ 1,648 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 26.0 องศาเซลเซียส และต่ำสุดในเดือนมกราคมอยู่ที่ประมาณ 3.1 องศาเซลเซียสข้อมูลภูมิอากาศนิชิโตเกียว

 ประชากร 
จากข้อมูลสำมะโนญี่ปุ่นสถิติประชากรนิชิโตเกียว ประชากรในนิชิโตเกียวเพิ่มขึ้นอย่างรวดเร็วในคริสต์ทศวรรษ 1950 ถึง 1960

 ประวัติศาสตร์ 
ในยุคเอโดะ เมื่อมีการจัดตั้งสถานีพักสินค้า เมืองทานาชิก็กลายกลายเป็นเมืองที่เจริญรุ่งเรือง เป็นศูนย์กลางการคมนาคมที่สำคัญ จนสิ้นสุดยุคเอโดะ มีการเปลี่ยนทิศทางของทางรถไฟโกบุ ซึ่งทำให้รถไฟไม่ได้ผ่านเมืองเหมือนเช่นเคย เลยทำให้เมืองนี้ก็ตกต่ำลง

พื่นที่ที่เป็นนิชิโตเกียวในปัจจุบันเคยเป็นส่วนหนึ่งของแคว้นมูซาชิ ต่อมาเมื่อวันที่ 22 กรกฎาคม ค.ศ. 1878 ในช่วงที่มีการปฏิรูปที่ดินหลังการฟื้นฟูเมจิ พื้นที่บริเวณนี้กลายเป็นส่วนหนึ่งของอำเภอคิตะอาดาจิ จังหวัดไซตามะ มีการจัดตั้งหมู่บ้านโฮยะและหมู่บ้านทานาชิเมื่อวันที่ 1 เมษายน ค.ศ. 1889 โดยเป็นการจัดตั้งในระบบเทศบาล ต่อมาได้โอนย้ายพื้นที่ทางตอนใต้ของอำเภอคิตะอาดาจิไปอยู่ภายใต้การปกครองของจังหวัดโตเกียวเมื่อวันที่ 1 เมษายน ค.ศ. 1907

นครนิชิโตเกียวจัดตั้งขึ้นเมื่อวันที่ 21 มกราคม ค.ศ. 2001 โดยการควบรวมนครโฮยะและนครทานาชิเข้าด้วยกัน โดยคำว่านิชิโตเกียวหมายถึง "โตเกียวตะวันตก"

 การเมืองการปกครอง 
นิชิโตเกียวมีการปกครองรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยครง และสภานครที่เป็นสภาเดี่ยว มีสมาชิก 28 คน นิชิโตเกียวเป็นเขตเลือกตั้งที่ให้สมาชิกสภามหานครโตเกียวจำนวน 2 ที่นั่ง ในแง่ของการเมืองระดับชาติ นครนี้เป็นส่วนหนึ่งของเขตเลือกตั้งโตเกียวที่ 19 ในการเลือกตั้งสภาผู้แทนราษฎรแห่งรัฐสภาญี่ปุ่น

 เศรษฐกิจ 
นิชิโตเกียวเป็นที่ตั้งสำนักงานใหญ่ของบริษัทผลิตนาฬิกา ซิติเซ็น รวมถึงเป็นที่ตั้งของสตูดิโอแอนิเมชัน ชินเอแอนิเมชัน และเมจิกบัส

 การศึกษา 
 มหาวิทยาลัย 
 มหาวิทยาลัยมูซาชิโนะ
 มหาวิทยาลัยวาเซดะ วิทยาเขตฮิงาชิ-ฟูชิมิ
 มหาวิทยาลัยโตเกียว วิทยาเขตทานาชิ

 โรงเรียนประถมและมัธยม 
 นิชิโตเกียวมีโรงเรียนที่สังกัดเทศบาลนคร ได้แก่ โรงเรียนประถม 19 แห่ง และโรงเรียนมัธยมต้น 9 แห่ง และมีโรงเรียนเอกชนระดับมัธยมต้น/ปลาย 1 แห่ง
 นิชิโตเกียวมีโรงเรียนมัธยมปลาย 3 แห่งที่สังกัดคณะกรรมการการศึกษามหานครโตเกียว และโรงเรียนมัธยมปลายเอกชน 3 แห่ง

 การขนส่ง 
 รถไฟ 
thumb|ทางออกด้านทางเหนือของสถานีรถไฟทานาชิ สายเซบุ-ชินจูกุ ในนครนิชิโตเกียว

 20px รถไฟเซบุ: รถไฟเซบุสายอิเกบูกูโระ
 สถานี:  –  
 20px รถไฟเซบุ: รถไฟเซบุสายชินจูกุ
 สถานี:  –  – 

 ทางหลวง 
 นิชิโตเกียวไม่มีทางด่วนหรือทางหลวงแผ่นดินสายใดผ่าน